ועדת העבודה, הרווחה והבריאות, כנסת 18, פרוטוקול מספר 248, 2010-03-08 13:20

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא הוא הצעת חוק הסדרת העיסוק במקצועות הבריאות (תיקון מספר 2).

חיים כץ: כפי שאתם יודעים, הצעת החוק הונחה על שולחן הכנסת והיו אליי פניות של מספר חברי כנסת והחלטתי להביא להצבעה למשוך את הצעת החוק מהמליאה, לפי סעיף 124, ולערוך דיון מחודש, לפי תקנון הכנסת.

חיים כץ: אז קודם כל אני מעלה להצבעה את אישורכם למשוך את הצעת החוק משולחן הכנסת.

חיים כץ: מי בעד?

חיים כץ: ירים את ידו.

חיים כץ: מי מתנגד?

חיים כץ: ירים את ידו.

חיים כץ: תודה רבה.

חיים כץ: זה עבר.

חיים כץ: אושרה משיכת הצעת החוק משולחן הכנסת.

וילמה מאור: זה שניים בעד, אחד נגד.

ג'ודי וסרמן: אדוני, לפי תקנון הכנסת אחרי שהוועדה מאשרת לחדש את הדיון בהצעת החוק, יודיע יושב ראש הכנסת על כך בכנסת ולכן בעצם הדיון מתקיים בכפוף לזה שיושב ראש הכנסת יודיע על החלטת הוועדה כרגע במליאת הכנסת.

חיים כץ: מאחר ואנחנו לא יכולים לסיים את הדיונים היום, עד שיושב ראש הכנסת יסיים את משיכת החוק, פנה אליי חבר הכנסת אחמד טיבי והעלה בפניי דרישות.

חיים כץ: אני מדבר על הגשת הסתייגות של הוועדה להצעת החוק.

חיים כץ: אני מבקש מצוות הרופאים של הוועדה וחבר הכנסת אחמד טיבי, שהצטרף לצוות הרופאים---

רחל אדטו: בתור אחד שלמד אצלי אז---

אחמד טיבי: אני התלמיד שלה.

אריה אלדד: לפחות לא שלי.

חיים כץ: מאחר שאנחנו בכל זאת רוצים לסיים את זה ביום שני בשבוע הבא, לפני פיזור הכנסת, בצד הכי טוב שאפשר, אני מבקש מכם, אתם אנשים מלומדים, בכל זאת סיימתם רפואה, אני מקווה שכולם עם בחינות, שתשבו ביניכם, יחד עם היועצת המשפטית של הוועדה, תראו את ההסתייגות שאני מתכונן להעלות מטעם הוועדה, ותגיעו להסכמות, וההסכמות ביניכם מקובלות עליי.

רחל אדטו: אני מציעה שאתה תהיה בתור המגשר.

חיים כץ: אני מקווה שלא תצטרכו.

חיים כץ: אם לא תהיה בררה, אז אכנס בתור---

רחל אדטו: מגשר שומע את שני הצדדים, בורר ומוציא פסק דין.

חיים כץ: יש לכם זמן עכשיו לעבודה.

אחמד טיבי: תוכלו להעביר לנו את ההצעה?

אחמד טיבי: שנלמד אותה ביחד.

נועה בן שבת: מה שמונח על השולחן.

חיים כץ: ואז תשבו ביניכם, תקבלו את ההחלטות, תביאו לי, נכנס את הישיבה, נראה איך אנחנו מקדמים את העניינים.

חיים כץ: תודה רבה, הישיבה נעולה.